b'\n_START_ARTICLE_\nFrosinone (pokrajina)\n_START_SECTION_\nZgodovinske zanimivosti\n_START_PARAGRAPH_\nPokrajina je bila stoletja pod upravo Pape\xc5\xa1ke dr\xc5\xbeave, a dovolj dale\xc4\x8d od Rima, da se cerkveni veljaki niso marali stalno naseliti v njej. Zaradi tega je ozemlje dolgo \xc4\x8dasa ohranilo srednjeve\xc5\xa1ke oblike gospodarstva, ki so prezirale industrializacijo in ovirale moderni razvoj pokrajine. \xc5\xa0ele v osemnajstem stoletju se je de\xc5\xbeela za\xc4\x8dela razvijati v okviru Neapeljskega kraljestva. Karel Bourbonski, poznej\xc5\xa1i \xc5\xa1panski kralj Karel III., je uvedel administrativno reformo in izpeljal ve\xc4\x8d modernih gospodarskih posegov. Njegov sin in naslednik Ferdinand IV. (pozneje Ferdinand I. Dveh Sicilij) je dal zgraditi cesto do Neaplja in je ustanovil prvi industrijski obrat v pokrajini. To je bila tovarna za pridobivanje bakrenih \xc5\xbeic in izdelovanje oro\xc5\xbeja v kraju Sora.'